પણ પછી છોકરાની એ ખેલદિલ મમ્મીએ મને સંદેશો મોકલ્યો કે તમે સિન્ધી શબ્દ સાંભળીને ભડકી કેમ જાઓ છો ? એક વાર મળો તો ખરા. મને પણ થયું કે આ રીતે સાંકડું મન રાખવું ન જોઈએ. મળ્યા. બહુ ઉમદા પરિવાર. કોઈ નાગરાણીનેય પાછા પડી જવું પડે એવી સુંદરતા, સંસ્કારિતા, ખાનદાની. છોકરા-છોકરીનેય મેળવી આપ્યાં. નિર્ણય માટે અઠવાડિયાનો સમય નાખ્યો. સામેનો પક્ષ જાણે આપણો શત્રુ હોય એ રીતે તેની ઊંડાણથી તપાસ કરવી, કરાવવી એવો એક નિયમ મેં રાખ્યો હતો. અને હા પાડવાની હતી. વાત મારી આગળ મૂકી. આમ પણ મારું મન અંદરથી પાછું પડતું હતું ત્યાં એક સારા, વધુ સારા છોકરાનું માગું આવ્યું. મેં ફોન કરીને ના પાડી દીધી. એ બહેન તો આજેય એમ જ માને છે કે તે સિન્ધી હોવાને લીધે મેં વાત કાપી નાખી. લેખકો આટલા બધા અનુદાર હોય છે !